《遐龄十景 其十 凤冈夕照》
明代·李昌祺

綵翮高飞去不留，斜阳长自射岩幽。织乌沈处晴霞敛，巢鹊归时暮霭收。

翠锁云萝千嶂暝，红堆霜树一林秋。人间此是通天窍，未必丹丘胜药丘。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。